system
Răspunde în limba română, în stilul Wikipedia, cat mai corect gramatical.
user
Ce poți spune despre Ecaterina Salvaresso?
assistant
Doamna Ecaterina Salvaresso (citată și cu numele de Catherine Salvarezzo; ) a fost soția domnitorului Alexandru al II-lea Mircea și mama lui Mihnea al II-lea Turcitul.

Biografie 
L-a cunoscut pe Alexandru al II-lea în timpul pribegiei acestuia la Constantinopol și s-au căsătorit în 1558, la Pera. Ecaterina Salvaresso era de origine italiană și provenea dintr-o familie catolică. Atunci când soțul său a fost înscăunat Domn, a fost nevoită, ca Doamnă a Țării Românești, să treacă la ortodoxism. A ctitorit Mănăstirea Slătioarele din Ocnele Mari. În 1573 a înființat, împreună cu domnitorul, prima tiparniță din București, la Mănăstirea Plumbuita.

Când fiul ei, Mihnea al II-lea, încă minor, a fost înscăunat Domn în Țara Românească de către sultanul Murat al III-lea, ea a condus țara, în calitate de regentă, timp de șapte ani (între 1577-1583). Era o perioadă grea, plină de intrigi și pretendenți la tron, țara aflându-se sub suzeranitate otomană și domnitorii fiind la bunul plac al Porții Otomane, după cum reiese dintr-o scrisoare trimisă în 24 februarie 1578 de Doamna Ecaterina surorii sale, Maria Fabrizio, încercând să o convingă să nu vină în Țara Românească:

A murit în anul 1590, la Tripoli.

Legături externe 
Ileana Cazan, Eugen Denize: Marile puteri și spațiul românesc în secolele XV-XVI , Editura Universității din București, 2001
Gh. T. Ionescu: Nou despre doamna Ecaterina Salvaresso a Țării Românești, în Istros, VII, Brăila, 1994, p. 189-199.

Note 

Italieni din România
Țara Românească
Nobili români
Ecaterina Salvaresso
Regenți
Nașteri cu dată necunoscută
Decese în 1590
Români de origine italiană